שירה עטייה

שירה עטייה היא שחקנית כדורשער ישראלית, חברת נבחרת ישראל בכדורשער נשים. סגנית אלופת אירופה (לאהטי 2025) יחד עם אלהאם מחאמיד רוזין, רוני אוחיון, סלסביל סואעד, הדס בר ניצן ורעות ארצי.

 ביוגרפיה 
עטייה נולדה עם לבקנות וסובלת מלקות ראייה מולדת. בשנת 2020 השתתפה בפרק החמישי של העונה הראשונה של התוכנית סליחה על השאלה ילדים, שהוקדשה לילדים עם עיוורון.

בשנת 2025 עלתה מנבחרת העתודה בכדורשער לנבחרת ישראל בכדורשער נשים. באליפות אירופה 2025 שנערכה בלאהטי שבפינלנד בספטמבר-אוקטובר זכתה במדליית כסף יחד עם אלהאם מחאמיד רוזין, רוני אוחיון, סלסביל סואעד, הדס בר ניצן ורעות ארצי, לאחר ניצחונות על נבחרות יוון, אוקראינה, צרפת וספרד בשלב הבתים של הטורניר, ניצחון על נבחרת פולין בשלב רבע הגמר, ניצחון על נבחרת אוקראינה בשלב חצי הגמר, והפסד לנבחרת טורקיה במשחק הגמר.

 הערות שוליים 

קטגוריה:עיוורים ישראלים
קטגוריה:שחקני כדורשער ישראלים
קטגוריה:נשים ישראליות